Lietuvos kvartetas

Lietuvos kvartetas – Lietuvos nacionalinės filharmonijos styginių kvartetas, veikęs 1945–1996 m. Vilniuje.

 Istorija 
Vienas Lietuvos kamerinės muzikos, styginių kvartetų festivalių iniciatorių ir dalyvių. Koncertavo užsienio šalyse, dalyvavo tarpt, festivaliuose. Repertuarą sudarė įvairių epochų ir stilių užsienio, lietuvių kompozitorių kūriniai. Koncertuose dalyvavo dainininkas Virgilijus Noreika, pianistai Stasys Vainiūnas, Jakovas Ginzburgas, Mariam Azizbekova, Tatjana Nikolajeva, klarnetininkai Juozas Jasenka, Algirdas Budrys, fagotininkai Vladas Kairys, Juozas Slankauskas, kontrabosininkai Antanas Masaitis, Kajetonas Leipus, Zigmas Žukas, valtornininkai Alfonsas Baužinskas, Alfredas Račkauskas ir kiti.

 Muzikantai 
I smuikas:
 Jakovas Targonskis – 1945–1947 m
 Eugenijus Paulauskas – 1947–1978 m, 1981–1996 m.
 Algirdas Stulgys – 1978–1981 m

II smuikas:
 Antanas Rauchas – 1945–1946 m.
 Kornelija Kalinauskaitė – 1946–1981 m
 Raimondas Butvila – 1981–1992 m.
 Žilvinas Malikėnas – 1992–1994 m.
 Almina Murinaitė – 1994–1996 m.

Altas:
 Eduardas Satkevičius – 1945–1946 m.
 Jurgis Fledžinskas – 1946–1981 m
 Arūnas Statkus – 1981–1996 m.

Violončelė:
 Levas Seidelis – 1945–1949 m.
 Z. Banevičius – 1949–1952 m.
 Michailas Šenderovas – 1952–1961 m
 Ernestas Bertovskis – 1961–1962 m.
 Romualdas Kulikauskas – 1962–1990 m
 Edmundas Kulikauskas – 1990–1996 m.

 Įvertinimas 
 1959 m. – Tarptautinis konkursas, Budapeštas – II vieta
 1964 m. – Tarptautinis konkursas, Lježas – II vieta
 1965 m – LTSR valstybinė premija

 Literatūra 
 D. Katkus. Lietuvos kvartetas, Vilnius, 1971 m.

 Šaltiniai 

Kategorija:Lietuvos filharmonija
Kategorija:Lietuvos styginių kvartetai